text: Ballum på den anden ende
  06 august 2011 kl. 16.45
  Dobbelt så mange mennesker som indbyggere i byen var mødt frem for at se de lokale helte tørne ud mod Esbjergs fuldstids-proffer.
  Der var skaffet ekstra tribuner for at kunne følge med tilskuereinteressen på stadion ved Ballum Skole, da FC Sydvest lørdag mødte EfB i landspokalturneringen i fodbold. 
  Og sensationen lurede. Ved pausen stod der faktisk 0-0. Til dagligt spiller FC Sydvest i Danmarksserien, mens Esbjergs fuldtidsprofessionelle spillere netop er rykket ned fra landets bedste række. 
  Amatørerne kunne dog ikke holde stand i længden. EfB vandt 3-1.
  